OpenLLM-France/wikimedia huggingface dataset:
# Adolf Scherer

Adolf Scherer (Priekopa, 5 de maig de 1938 - Sant Geli, 22 de juliol de 2023) fou un futbolista eslovac de la dècada de 1960.
Fou 36 cops internacional amb la selecció txecoslovaca amb la qual participà en la Copa del Món de Futbol de 1958 i a la Copa del Món de Futbol de 1962.
Pel que fa a clubs, defensà els colors de Inter Bratislava, Lokomotíva Košice, VSS Košice, Nîmes Olympique i Olympique Avignonais.

## Referències

* ↑ «NÎMES OLYMPIQUE L'ancien joueur Adolf Scherer est décédé» (en francès). [Consulta: 22 juliol 2023].
* ↑ Adolf Scherer, kanonýr týmu z Chile 1962, už je zase v encyklopediích at iDnes.cz, 26 desembre 2012.
* ↑ Adolf Scherer - estadístiques internacionals al lloc web de l'Associació de Futbol de la República Txeca (txec)
* ↑ «FIFA Profile». Arxivat de l'original el 2014-12-08. [Consulta: 11 novembre 2018].
* ↑ Adolf Scherer a National-Football-Teams.com (anglès)
# Serralada Erta Ale

La serralada Erta Ale és la serralada volcànica més important de la depressió d'Afar, a la Regió Àfar, Etiòpia. Està format principalment per volcans en escut.
Destaquen els volcans Erta Ale (613 msnm), l'Ale Bagu (1.031 msnm), el més alt de la serralada, l'Alu (429 msnm), Dalaffilla (578 msnm) i Borale Ale (668 msnm).

## Referències

* ↑ Briggs, Philip; Blatt, Brian. Ethiopia. Bradt Travel Guides, 2009, p. 314. ISBN 9781841622842.

## Bibliografia

* Siebert L, Simkin T (2002-). Volcanoes of the World: an Illustrated Catalog of Holocene Volcanoes and their Eruptions. Smithsonian Institution, Global Volcanism Program Digital Information Series, GVP-3, (http://www.volcano.si.edu).
# Thomas Power O'Connor

Thomas Power O'Connor conegut com a T. P. O'Connor (Athlone, 5 de desembre 1848 - Londres, 18 de novembre 1929) era periodista i activista del Partit Nacional d'Irlanda (en irlandès: Páirtí náisiúnaíoch na hÉireann), a part de ser diputat parlamentari per a la circumscripció electoral de Liverpool Scotland (la zona al voltant del Carrer d'Escòcia, a Liverpool, Anglaterra), per al Partit Nacional d'Irlanda des de 1885 fins a 1929. Ó Conchobhair estava involucrat en la lluita per a la independència del seu país toda la seva vida, tant dins d'Irlanda com a Anglaterra. Fora de la política, va destacar com a periodista i coneixedor de Prússia. Es va graduar en història i llengües modernes de la Universitat de Galway i per aquesta raó parlava correctament el francès i l'alemany.

## Referències

* ↑ Dennis Griffiths (ed) The Encyclopedia of the British Press, 1422-1992, London & Basingstoke: Macmillan, 1992, p.445-46
* ↑ The Star
* ↑ «Athlone». Arxivat de l'original el 2013-11-03. [Consulta: 9 octubre 2013].
* ↑ JSTOR

## Enllaços externs

* Treccani
* Spartacus Educational Arxivat 2013-10-03 a Wayback Machine.
# Julia Uceda Valiente

Julia Uceda Valiente (Sevilla, Espanya, 22 d'octubre de 1925 - Ferrol, 21 de juliol de 2024) fou una professora, assagista i poetessa guardonada amb el Premi Nacional de Poesia 2003 per En el viento, hacia el mar. Es va llicenciar en Filosofia i Lletres a la Universitat Hispalense, on també va obtenir el Doctorat, amb una tesi sobre el poeta José Luis Hidalgo.

## Biografia

Va exercir a la Universitat de Cadis fins a 1965, quan es traslladà als Estats Units, on va residir fins a 1973. Passà a continuació tres anys més a Irlanda, fins que en va tornar, el 1976. Va exercir la docència tant a la Universitat Estatal de Michigan com a la Universitat de Sevilla.
Els últims anys va viure a la vall ferrolano de Serantes.

## El reconeixement

Va ser nomenada filla adoptiva de la ciutat de Ferrol i filla predilecta d'Andalusia en 2005. A Sevilla han donat el seu nom a una biblioteca pública.
Era membre de la Real Academia Sevillana de las Buenas Letras i de l'Asociación Internacional de Hispanistas.
Va guanyar, entre altres:
* El Premi de la Crítica de Poesií Castellana (2006).
* El Premi Nacional de Poesia d'Espanya (2003), per la publicació de En el viento, hacia el mar (antologia de les seves obres completes).
* Accèssit del Premio Adonáis de Poesía amb el poemari Extraña juventud.
La seva obra ha estat traduïda a diversos idiomes com el portuguès, anglès, xinès i hebreu.
El president dels crítics literaris espanyols, Miguel García-Posada, va assenyalar Julia Uceda com una de les més brillants autores que ha donat la llengua espanyola.
El seu poemari Hablando con un haya, editat el 2010, ha estat molt elogiat per part de la crítica hispana.

## Obres

* Escrito en la corteza de los árboles (2013).
* Hablando con un haya (2010).
* Zona desconocida (2007).
* En el viento, hacia el mar (2003).
* Los muertos y evolución del tema de la muerte en la poesía de José Luis Hidalgo (1999).
* Del camino de humo (1994).
* Poesía (1991).
* Viejas voces secretas de la noche (1982).
* En elogio de la locura (1980).
* Campanas en Sansueña (1977).
* Poemas de Cherry Lane (1968).
* Sin mucha esperanza (1966).
* Extraña juventud (1962).
* Mariposa en cenizas (1959).

## Referències

* ↑ Reseña biográfica
* ↑ "La Voz de Galicia", 30-12-2008
* ↑ La Voz de Galicia, 03-12-2010
* ↑ «Obras y reconocimientos ». Arxivat de l'original el 2020-09-19. [Consulta: 18 novembre 2015].
* ↑ «La voz de Julia Uceda» (en castellà). El País. [Consulta: 18 novembre 2015].
# Julia Sànchez Pereda

Julia Sànchez Pereda (segle XX - 7 d'abril de 2013), més coneguda amb el nom artístic de JULI, va ser una dibuixant de còmics i il·lustradora. Juli, Julita o bé Juli Struth, són els pseudònims que la dibuixant feia servir per editar a les col·leccions de quaderns de còmic de gènere romàntic majoritàriament editats per editorials de Catalunya, va fer treballs per Ameller Editor, Editorial Marco, Exclusivas Graficas Ricart, Editorial Ferma, Editorial Bruguera i Ediciones Toray entre d'altres. A més del dibuix per còmics també va dibuixar figures retallables.

## Obra

Llistat de publicacions i personatges, on Juli, hi ha participat, en part o en la seva totalitat. :
| Anys | Publicació | Editorial | Notes |
| 1945 | PRINCESITA/PRINCESA | Ameller Editor | Als Números: 46,85,112,113,115,122,125,129,131,8,17,55 |
| 1947 | COLECCIÓN BLASONES | Ameller Editor | Als Números: 0,1,4,7,8 |
| 1947 | CUENTO DE HADAS | Ediciones Fantasio | Als Números: 24,25,26 |

## Referències

* 1 2 «Julia Sánchez Pereda» (en castellà). Félix Cepriá y Dionisio Platel, 2008. [Consulta: 20 març 2018].
# Jóhannes Karl Guðjónsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Jóhannes "Joey" Karl Guðjónsson (Akranes, 25 de maig de 1980) és un futbolista islandès, que ocupa la posició de migcampista.
És fill de Guðjón Þórðarson, entrenador de diversos equips anglesos i de la selecció islandesa; i germà dels també futbolistes Þórður (Doddi) i Bjarni.

## Trajectòria

Comença la seua carrera professional a l'equip islandès de l'ÍA Akranes. Al cap de poc, marxa a la competició belga, sent fitxat pel Racing Genk. Juga un grapat de partits amb el Genk abans de ser cedit al MVV Maastricht. Posteriorment s'incorpora a un altre equip neerlandès, el RKC Waalwijk.
El 2001 fitxa pel Reial Betis. Eixe any tan sols disputa onze partits amb els andalusos, sent cedit a l'Aston Villa FC i al Wolves, de la Premier League. Retornat a Sevilla, no hi continua a la disciplina bètica.
Recala llavors al Leicester City FC. Ací es fa amb la titularitat, i en dos anys marca 10 gols en 77 partits. L'estiu del 2006 retorna als Països Baixos per jugar amb l'AZ Alkmaar. No s'adapta i al gener del 2007 recala al Burnley FC, un altre equip anglès. Al Burnley ha alternant la titularitat amb la suplència, sumant 7 gols en 88 partits.

## Selecció

Ha estat internacional amb Islàndia en 34 ocasions, tot marcant un nom.

## Enllaços externs

* Fitxa del jugador Arxivat 2008-02-15 a Wayback Machine.
# Jólabókaflóð

Jólabókaflóð (de l'islandès: «inundació de llibres del Yule») és una pràctica d'Islàndia, referida a la publicació de nous llibres en les setmanes prèvies a les festes de Nadal.
A Islàndia, la publicació de nous llibres sol concentrar-se tradicionalment per Nadal. Durant la Segona Guerra Mundial, es va imposar una severa restricció a les importacions, i com el paper tenia menys limitacions que altres productes, els llibres es van convertir en un popular regal nadalenc. Des de llavors les editorials han concentrat les novetats editorials en les dates de major consum: cada any es publiquen més de 700 nous llibres en idioma islandès, xifra molt elevada per a un mercat de només 320.000 lectors potencials, i les vendes per Nadal solen representar el 60 % del total anual.
L'Associació d'Editors Islandesos publica cada any un catàleg de novetats, anomenat bókatíðindi («catàleg de llibres»), que s'envia gratuïtament a totes les llars del país.
El Jólabókaflóð no és una festivitat: la idea que els islandesos celebrin el Nadal llegint els llibres que s'han regalat és un mite.

## Referències

* 1 2 Loftsdottir, Bryndís. «Literary Iceland Revels In Its Annual 'Christmas Book Flood'» (en anglès). NPR.org. [Consulta: 26 diciembre 2018].
* ↑ «The Jólabókaflóð» (en anglès americà). The Reykjavik Grapevine, 14 diciembre 2009. [Consulta: 26 diciembre 2018].
* ↑ «In Islanda i libri sono il miglior regalo di Natale» (en it-). Il Post, 24 diciembre 2015. [Consulta: 26 diciembre 2018].

## Enllaços externs

* Lloc web de l'Associació d'Editors Islandesos Arxivat 2016-12-20 a Wayback Machine.
# Juravliovka

«Juravliovka» té aquests significats:
* Juravlivka (Txornomórske), localitat de la República Autònoma de Crimea a Ucraïna
* Juravlivka (Simferòpol), localitat de la República Autònoma de Crimea a Ucraïna
# Juravlikha

«Juravlikha» té aquests significats:
* Juravlikha (Vladímir), localitat de l'óblast de Vladímir, a Rússia
* Juravlikha (Saràtov), localitat de l'óblast de Saràtov, a Rússia
# Kafr Laqif

Kafr Laqif (àrab: كفر لاقف, Kafr Lāqif) és una vila palestina de la governació de Qalqilya, a Cisjordània, situada a 22 kilòmetres al sud-oest de Nablus. Segons l'Oficina Central Palestina d'Estadístiques tenia 1.066 habitants el 2016.

## Referències

* ↑ 2007-2016 PCBS census Arxivat 2012-11-13 a Wayback Machine.. Palestinian Central Bureau of Statistics (PCBS). p. 107.
# KPDF

KPDF és el visor de PDFs de KDE el qual està basat en el codi de l'xpdf. Fou substituït per Okular.

## Característiques

Les seves característiques més destacables són:
* Tres maneres de buscar: Diàleg de cerca, amb el filtre de thumbnail i la cerca progressiva.
* Possibilitat de capturar imatges i text fàcilment simplement fent un rectangle al voltant del que es vol capturar
* Possibilitat d'escollir els colors de fons i del text, com una fulla d'estil CSS

## Enllaços externs

* Lloc web de KPDF (anglès)
# Juan Miguel de Roncali

Juan Miguel de Roncali y Destefanis, comte de Roncali (Cadis, 1729 - Cornellà de Llobregat, 1794) va ser un enginyer militar espanyol.

## Biografia

Va ser el tercer fill del comte genovès Gian Michele Roncali. Va iniciar la seva carrera militar el 1746. Durant la Guerra dels Set Anys va lluitar a Portugal. Posteriorment va ser destinat com a comandant d'enginyers a Caracas, La Guaira i Puerto Cabello —on va continuar les obres del Fortín Solano—, i més tard a Barcelona, on va construir la nova façana del palau del Virrei, va reformar la muralla de mar, va efectuar diverses remodelacions en la fortalesa de la Ciutadella i va acabar les obres del castell de Montjuïc. Més endavant va participar en el setge de Gibraltar (1779-1783), i el 1783 va ser ascendit a brigadier. Destinat novament a Barcelona com a delegat d'Hisenda, va dissenyar el nou edifici de la Duana (1790-1792).
Entre les seves obres destaquen: la nova façana del palau del Virrei (1771), d'estil neoclàssic; reformat novament el 1846 en ocasió d'una visita d'Isabel II, data en què va passar a ser Palau Reial, va ser destruït per un incendi el 1875. L'edifici de la Duana (1790-1792), la qual presenta traços classicistes, si bé denota encara la pervivència del decorativisme barroc; té una façana amb tres obertures, en els extrems amb un frontó triangular i al centre amb un de circular, i una decoració d'estuc imitant al marbre. Actualment pertany a la Delegació del Govern a Catalunya.
Va estar casat amb María del Carmen Martínez de Murcia, i va ser pare del marí Agustín Roncali y Martínez de Murcia i avi del militar i polític Federico Roncali y Ceruti, primer comte d'Alcoi.

## Vegeu també

* Arquitectura de Barcelona

## Referències

* ↑ «Juan Miguel de Roncali». Gran Enciclopèdia Catalana. Barcelona: Grup Enciclopèdia Catalana.
* ↑ Barral i Altet et al., Jornet, p. 231.
* ↑ Rubio, 2009, p. 200.

## Bibliografia

* Barral i Altet, Xavier; Beseran, Pere; Canalda, Sílvia; Guardià, Marta; Jornet, Núria. Guia del Patrimoni Monumental i Artístic de Catalunya, vol. 1. Barcelona: Pòrtic, 2000. ISBN 84-7306-947-1.
* Rubio, Albert. Barcelona, arquitectura antigua (siglos I-XIX). Barcelona: Polígrafa, 2009. ISBN 978-84-343-1212-8.
# Kassina cassinoides

Kassina cassinoides és una espècie de granota de la família dels hiperòlids que viu a Burkina Faso, Camerun, Costa d'Ivori, Gàmbia, Ghana, Mali i, possiblement també, a Benin, el Txad, Guinea, Guinea Bissau, Mauritània, Níger, Nigèria, Senegal i Togo.

## Referències

* Rödel, M.-O. & Schiøtz, A. 2004. Kassina cassinoides. Llista Vermella d'Espècies Amenaçades de la UICN 2006. Consulta: 17 d'abril del 2008.
# Karim Ansarifard

Karim Ansarifard (en persa: کریم انصاری‌فرد; Ardabil, 3 d'abril de 1990) és un jugador de futbol professional iranià, que actualment juga de davanter a l'Olympiakos FC i a la selecció iraniana. El seu estil de joc i les seves habilitats han fet que se'l compari amb Ali Daei (l'entrenador que el va descobrir) i a ser catalogat com el seu successor.
La revista World Soccer va seleccionar Ansarifard com un dels millors joves talents del món, juntament amb Javier Hernández i Jack Wilshere. El gener de 2012, el portal FIFA.com el va seleccionar com un dels jugadors a veure l'any 2012. Goal.com també el va escollir com un dels 100 millors jugadors joves del món. També el 2012, la FIFA el va situar com el 48è millor jugador del món i el segon millor de l'Àsia.

## Palmarès
### Club
#### Tractor Sazi

* Copa Hazfi (1): 2013-14

#### Olympiacos

* Superlliga grega (1): 2016–17

### Individual

* Millor golejador de la lliga iraniana (2): 2011–12 (21 gols), 2013–14 (14 gols)
* Millor equipo de la lliga iraniana (2): 2011–12, 2013–14
* Gol de la temporada de la Superlliga grega (1): 2015–16

## Referències

* ↑ «With Karim Ansarifard, The Young Striker of Saipa: I'll Proof that I'm not a Spark.» (en persa). Jaam-e Jam Newspaper. [Consulta: 2 juny 2011].
* ↑ «saipaonline.com». Arxivat de l'original el 2012-03-31. [Consulta: 26 juny 2018].
* ↑ Players to watch in 2012 Arxivat 2014-12-31 a Wayback Machine.. FIFA.com (13 gener 2012). Consultat 4 maig 2012.
* ↑ goal.com
# Julius Hermann Schultes

Julius Hermann Schultes (Viena, 4 de febrer de 1804 - † 1 de setembre de 1840, Múnic), va ser un botànic i metge austríac.
Va estudiar a la Universitat de Landshut on obtindria el seu títol de doctor en medicina, i va exercir a Viena. És el coautor del volum 7 de l'edició de Roemer & Schultes del Systema Vegetabilium juntament amb el seu pare Josef August Schultes. Va morir prematurament per tifus.

## Algunes publicacions

* julius hermann Schultes. 1855. Beiträge zur nomenclatur der flora Japans, nebst correctionen und ergänzungen zu den Noms indigènes d'un choix des plantes du Japon et de la Chine. 9 pp.
* carl von Linné, johann jacob Römer, joseph august Schultes, julius hermann Schultes. 1827. Mantissa … systematis vegetabilium Caroli a Linné …. 3 vols. 761 pp. en línea
* jean-baptiste Vitalis, julius hermann Schultes, johann gottfried Dingler, wilhelm heinrich von Kurrer. 1824. Grundriß der Färberei auf Wolle, Seide, Leinen, Hanf und Baumwolle: nebst einem Anhang über die Druckerkunst. Editor In der J.G. Cotta'schen Buchhandlung, 550 pp.

## Referències

* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
# Konstantín Gueràssimov

Konstantín Grigórievitx Geràssimov, rus: Константин Григорьевич Герасимов (3 de juny [C.J. 21 de maig] de 1912, Moscou - 15 de febrer de 1985, Moscou) fou un baríton soviètic, guardonat dos cops amb el títol d'Artista Popular de la República Socialista Federativa Soviètica de Rússia (RSFSR).

## Biografia

El 1949 es va graduar a l'estudi de l'òpera de la ciutat de Moscou en la classe d'E. B. Sadovskoi. Des del 1936 fou solista del Conjunt de Cançó i Dansa de l'Exèrcit Soviètic. Fou intèrpret del repertori líder del conjunt, amb el qual va recórrer diversos països del món. A partir de 1969 va ser solista de Mosconcert.
És enterrat al Cementiri de Vagànkovo.

## Premis i distincions

* Artista honrat de la RSFSR (1955).
* Artista del Poble de la RSFSR (1962).

## Referències

* ↑ «ГЕРАСИМОВ в энциклопедии музыки [Geràssimov Konstantín Grigórievitx]». A: Музыкальная энциклопедия, 1973-1982) [Enciclopèdia musical, 1973-1982] (en rus) [Consulta: 5 setembre 2022].
* ↑ bozaboza.ru
* ↑ Decret del Presídium del Soviet Suprem el 15 de setembre 1955

## Enllaços externs

* «Партию славит народ ("El poble lloa el partit") K. Gueràssimov amb el Cor de l'Exèrcit Roig]» (vídeo) (en rus (subtítols en anglès), 1965.
# Kraainem

Kraainem és un municipi belga de la província de Brabant Flamenc a la regió de Flandes. És un dels sis municipis amb facilitats lingüístiques (potser hi ha un 78% de francòfons) de la perifèria de Brussel·les.

## Llista de Burgmestres de Kraainem

| Nom | Inici de mandat | Fi de mandat | Partit | Observacions |
| Jean Vandenplas | 1849 | 1855 | | |
| Charles De Rycke | 1856 | 1866 | | |
| Van Den Hoven | 1867 | 1877 | | |
| Dekeyzer | 1877 | 1879 | | |
| Joseph Van Hove | 1879 | 1921 | | |
| Charles Verhaegen | 1921 | 1926 | | |
| Arthur Dezangré | 1927 | 1951 | | |
| G. Morleghem | 1952 | 1952 | | |
| Edmond Coppens | 1953 | 1976 | | |
| Léon Maricq | 1977 | 2000 | | |
| Pol Willemart | 2000 | 2005 | CDH (UNION) | |
| Arnold d'Oreye de Lantremange | 2005 | - | FDF (UNION) | Fi del mandat de Pol Willemart en virtut d'un acord preelectoral. |

## Agermanaments

* Karaba
* Saint-Trojan-les-Bains
# Krabozàvodskoie

Krabozàvodskoie (en rus: Крабозаводское) és un poble de l'óblast de Sakhalín, a l'Extrem Orient de Rússia, que en el cens del 2010 tenia 947 habitants. Es troba a l'illa de Xikotan.

## Referències

* ↑ «И. А. Самарин. Об истории переименования населённых пунктов Южного Сахалина и Курильских островов в 1946—1947 годах, стр. 222». Arxivat de l'original el 2018-06-19. [Consulta: 21 novembre 2019].
# Keizō Hamada

Keizō Hamada (浜田恵造, Hamada Keizō) és un polític i buròcrata japonés actual governador de la prefectura de Kagawa des del 5 de setembre de 2010. Anteriorment ha estat al càrrec d'alt funcionari en diverses institucions com el Ministeri de Finances del Japó o el govern de la prefectura de Yamagata.

## Biografia

Keizō Hamada va nàixer el 10 de gener de 1952 a l'actual ciutat de Kanonji, a la prefectura de Kagawa. Hamada es graduà a la facultat de dret de la Universitat de Tòquio i començà a treballar al ministeri de finances del Japó l'any 1975. Després de treballar com a alt funcionari en nombrosos càrrecs del ministeri de finances, del govern prefectural de Yamagata o com a director de duanes, es va retirar el 2008. En retirar-se, va aconseguir un càrrec directiu a l'empresa d'organització i pagament de deutes de les autopistes del Japó. L'any 2010 es va presentar a les eleccions a governador a la seua prefectura natal, les quals va guanyar.

### Governador de Kagawa

Hamada es va presentar a les eleccions a governador de Kagawa per primera volta l'any 2010 com a candidat independent, tot i que amb el suport del Partit Liberal Democràtic i del Kōmeitō, ambdós de centre-dreta. Els punts centrals del seu programa van ser augmentar el nombre de turistes a Kagawa fins a 10 milions, l'ampliació de l'autopista de Takamatsu a quatre carrils, així com l'ampliació de la carretera nacional 11 i la millora de les qüalificacions escolars dels estudiants de Kagawa respecte de la mitjana nacional. L'any 2014 Hamada va revalidar el càrrec i, aquesta vegada, a més de rebre el suport dels partits de l'anterior vaegada, també ho va rebre del Partit Socialdemòcrata, així com la branca local del Partit Democràtic del Japó. Entre les seues promeses en aquestes eleccions van estar l'augment dels llocs de treball i l'augment de la població prefectural. L'any 2018 Hamada va revalidar el càrrec per tercera vegada consecutiva amb el suport del PLD, el Kômei, el PSD i el PDG amb un programa electoral on proposava l'augment de la previsió contra els desastres naturals o la lluita contra el despoblament i l'envelliment demogràfic, així com fer de Kagawa un destí principal de turisme recreatiu i cultural com la Triennal de Setouchi.

## Referències

* ↑ https://kunitori-jp.net/governor-kagawa/
* ↑ Kagawa governor set to win re-election, The Japan Times, September 1, 2014.
# Karl Oppitzhauser

Karl Oppitzhauser va ser un pilot de curses automobilístiques austríac que va arribar a disputar curses de Fórmula 1.
Va néixer el 4 d'octubre del 1941 a Bruck an der Leitha, Àustria.

## A la F1

Karl Oppitzhauser va intentar debutar a la F1 a l'onzena cursa de la temporada 1976 (la 27a temporada de la història) del campionat del món de la Fórmula 1, disputant el 15 d'agost del 1976 el G.P. d'Àustria al circuit de Österreichring. Al tenir poca experiència en curses de cotxes monoplaces se li va negar la participació en l'esdeveniment a ell i al seu company d'equip Otto Stuppacher. No va intentar participar en cap altra cursa de la Fórmula 1.
Va intentar participar en una única cursa de la F1, no assolint cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1976 | Team Ensign | Ensign | Cosworth | BRA | SUD | O.USA | ESP | BEL | MON | SUE | FRA | GBR | ALE | AUT NVQ | HOL | ITA | JAP | CAN | USA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |

## Referències

* ↑ «Otto Stuppacher - Full Biography». F1 Rejects. Arxivat de l'original el 14 d’octubre 2007. [Consulta: 15 gener 2016].